Via vores online-system og Prime Vikar-appen har du mulighed for at ajourføre din kalender, ønske og booke vagter, se din historik, se dine lønsedler og godkende dine vagter. Dit login er din e-mail (brugernavn), og adgangskoden er dit eget personlige login, som kun du kender.
Det er vigtigt, at du altid har din kalender opdateret, så du bliver tilbudt vagter, når du vil arbejde og ligeledes ikke tilbydes vagter, når du ønsker at holde fri.
Vi anbefaler, at du bruger Prima Vikar-app’en som dit primære arbejdsredskab, da det er det nemmeste, hurtigste og mest effektive. App’en downloades via App Store (iPhone) eller Google Play (Android). Det er vigtigt, at du husker at slå dine notifikationer og lyd til for at kunne modtage push-beskeder, vigtige ændringer og informationer fra os via app’en.